Diari Oficial de la Generalitat Valenciana


Sumari del DOGV 3600, del 08-10-1999 (1999/8379)

Rotlle d'apel·lació número 234/1998. Cèdula de notificació.
-----------------------------------------------------------

### Dades del document

Número de DOGV
:   3600

Data del DOGV
:   08-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8379


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 234/1998. Cèdula de notificació. [1999/A8379]
  
La Secció Sisena de l'Audiència Provincial de València ha dictat, en el rotlle d'apel·lació número 234/1998, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
- President: Vicente Ortega Llorca.
  
- Magistrats:
  
· Rafael Sempere Doménech.
  
· Juan Fermín Prado Arditto.
  
València, 14 de setembre de 1999
  
La Secció Sisena d'aquesta Audiència Provincial, sent-ne ponent el magistrat Juan Fermín Prado Arditto, ha vist les actuacions de judici de menor quantia número 582/1991, promogudes davant el Jutjat de Primera Instància número 4 de València pel senyor Germán Ferrer Monforte, contra la Comunitat de Propietaris Carrer Ernesto Ferrer, número 7 de València i la mercantil Oferta Inmobiliaria, SA, sobre terceria de domini; pendents davant d'aquesta Secció en virtut del recurs d'apel·lació interposat pel demandant, el senyor Germán Ferrer Monforte, representat per la procuradora Rosario Asins Hernandis i dirigit pel lletrat Luis Ferrán Monforte. Hi ha comparegut l'apel·lat Comunitat de Propietaris Carrer Ernesto Ferrer, número 7 de València, representat per la procuradora Teresa Pérez Orero i dirigit per la lletrada Montserrat Batalla Romano.
  
Decisió
  
Que, estimant el recurs d'apel·lació interposat per la procuradora María Rosario Asins Hernandis, en nom i representació del senyor Germán Ferrer Monforte, contra la sentència de 27 de gener de 1998, dictada pel Jutjat de Primera Instància número 4 de València en les actuacions de judici declaratiu de menor quantia, terceria de domini, procedent del judici de cognició número 582/1991, promogudes a instància seua contra la Comunitat de Propietaris Carrer Ernesto Ferrer, número 7, de València, representada per la procuradora Teresa Pérez Orero i contra la mercantil Oferta Inmobiliaria, SA (OISA), en rebel·lia en primera instància i igualment incompareguda en aquesta apel·lació, revoquem la sentència apel·lada i, en lloc seu, estimant la demanda declarem la nul·litat de l'embargament efectuat en les esmentades actuacions de judici de cognició número 582/1991, sobre l'habitatge situat al carrer d'Ernesto Ferrer, número 7-B, 3r, 5ª, de València, per a respondre els costos d'aquest procediment. I ordenem, en conseqüència, que quede aquest sense efecte i s'expedisquen els manaments corresponents al Registre de la Propietat de València, on consta anotat l'embargament, a fi que es procedisca la seua cancel·lació. Cada part pagarà les costes per ella causades tant en primera instància com en aquesta alçada i les comunes per parts iguals.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Oferta Inmobiliaria, SA.